寵物小精靈（粵拼：Cung2 mat6 siu2 zing1 ling4；日文：ポケットモンスター，發音：Pokettomonsuta），而家任天堂官方中文名叫精靈寶可夢（粵拼：Zing1 ling4 bou2 ho2 mung6），係由日本公司 Game Freak 嘅代表田尻智喺 1995 年開發，日本任天堂株式會社喺 1996 年開始推出嘅一個以遊戲做主嘅系列。佢嘅內容係圍繞住一班叫做「精靈訓練員」嘅人類捉「寵物小精靈」 － 一柞有神奇力量嘅架空生物 － 同訓練佢哋去打交嘅故仔。